આ બિલ પાસ કરી દેવા માટે દેવગઢબારિયાની વન સંરક્ષક કચેરીમાં એકાઉન્ટ તરીકે ફરજ બજાવતા પંકજ જોશીએ કોન્ટ્રાકટર પાસે બાબતે રૂ.ર૦ હજારની લાંચની માગણી કરી હતી. આ મામલે કોન્ટ્રાકટરે કોલ રેકોર્ડ કરી દાહોદ એસીબીને માહિતી પૂરી પાડી હતી. આ માહિતીના આધારે લાંચ રુશ્વત બ્યૂરોના અધિકારીઓઅે દેવગઢબારિયાની વનસંરક્ષક કચેરીમાં જ છટકું ગોઠવ્યું હતું. દરમ્યાનમાં કોન્ટ્રાકટર લાંચનાં નાણાં આપવા માટે કચેરી ખાતે આવ્યા હતા અને એકાઉન્ટન્ટ પંકજ જોશીને લાંચની રકમ આપતાં જ એસીબીએ તેને ઝડપી લીધો હતો.